Alin Negrescu, director, Tax, KPMG Introducerea unor noi reguli de impozitare a comerțului electronic cu bunuri și schimbarea radicală a principiilor de impozitare a tranzacțiilor intra-comunitare cu bunuri reprezintă principalele provocări din punctul de vedere al TVA care ne așteaptă pentru viitorul apropiat.   Cu o rată medie de creștere anuală de aproximativ 15% la nivelul Uniunii Europene, comerțul electronic cu bunuri constituie un  motor de expansiune economică și, în acest sens, la nivelul Comisiei Europene s-a hotărât adoptarea unor noi reguli de taxare a tranzacțiilor cu bunuri în mediul online și simplificarea procedurilor de înregistrare și declarare pentru companiile care efectuează tranzacții electronice cu bunuri.